open-index/open-wikipedia-markdown huggingface dataset:
Širšių lizdas (filmas)

**Širšių lizdas** () – 1970 m. sukurtas karinis filmas, kurio veiksmas vyksta Italijoje 1944 m. Juostoje vieną iš vaidmenų atlieka lietuvių kilmės aktorius Jokūbas Bernardas Šernas.

## Siužetas

1944 m., Šiaurės Italija. Vokiečių būrys,  vadovaujamas majoro Tausingo, norėdamas sužinoti, kur slepiasi partizanai, suima miestelio gyventojus. Šiems atsisakius suteikti informaciją, žmonės sušaudomi, gyvi lieka tik būrys spėjusių pabėgti vaikų, kuriems vadovauja karštakošis 14-metis Aldo, bet kokia kaina trokštantis keršto. 

Naktį kalnuose nusileidžia diversantai, turintys padėti pasiruošti planuojamam sąjungininkų puolimui. Vokiečiai, vadovaujami kapitono fon Hechto, užklumpa parašiutininkus ir juos sutinkančius partizanus. Visi žūva, tik vaikai paslepia oloje vieną sužeistą parašiutininką. Ieškodami pagalbos, vaikai apgaule atvilioja į slėptuvę gydytoją Fridling. Supratusi kas jos pacientas, ji bando pabėgti, tačiau Aldo jėga priverčia ją paklusti ir gelbėti sužeistąjį. Nuvykęs į miestelį ir sužinojęs, kad gydytojos jau pasigedo, Aldo nusprendžia kol kas ją pasilikti būryje.

Atsigavęs parašiutininkas, JAV kariuomenės kapitonas Terneris, pirmiausia turi susigrąžinti sprogmenis, kuriuos po šuolio rado vokiečiai. Kadangi partizanai žuvę, jis priverstas pasitelti į pagalbą Aldo vaikų būrį, nors Fridling ir bando įrodyti, kad tai netinkama. Be to, Aldo nuolat priešgyniauja Terneriui ir labiau rūpinasi savo kerštu, o ne misija. Būrys suorganizuoja išpuolį į miestelį ir atgauna sprogmenis, kuriais Terneris turi susprogdinti užtvanką. Būrys patraukia vykdyti užduoties, kartu pasiimdamas ir gydytoją Fridling, kuri prižiūri jauniausius vaikus. Prieš tai, paskatinti Aldo, jie įvykdo keršto puolimą miestelyje, o tuomet užminuoja užtvarką. Išpuolis pavyksta, tačiau dalis vaikų žūva. 

## Pagrindiniai aktoriai
: *Aktorius – vaidmuo*

* Rock Hudson – kapitonas Terneris
* Sylva Koscina – gydytoja Bjanka Fridling
* Sergio Fantoni – kapitonas Fridrichas fon Hechtas
* Giacomo Rossi Stuart – Švalbergas
* Jacques Sernas – majoras Tausingas
* Mark Colleano – Aldo
* Mauro Gravina
* Rod Dana

## Šaltiniai
Pavojingesnės už vyrus

**Pavojingesnės už vyrus** () – 1967 m. sukurta veiksmo komedija, vienas iš praėjusio amžiaus 7 dešimtmečio pradžioje kilusio filmų, mėgdžiojančių agento 007 Džeimso Bondo nuotykius, bumo.

Juostos pagrindinis herojus, detektyvas Hju „Buldogas“ Dramondas, yra literatūrinis personažas, kurį rašytojas H. C. McNeile sukūrė dar 1920 m. ir kurio nuotykius vėliau, po autoriaus mirties 1939 m., plėtojo Gerard Fairlie. 

Filmo pavadinimas yra paimtas iš rašytojo Rudyard Kipling poemos „The Female of the Species“ eilutės „The female of the species must be deadlier than the male“ ir vienos iš knygų apie detektyvą Dramondą „The Female of the Species“. Toks buvo ir darbinis filmo pavadinimas. 1969 m. buvo sukurtas tęsinys „Some Girls Do“.

Titulinę dainą filmui įrašė grupė The Walker Brothers.

## Siužetas

Dvi žavingos moterys Irma ir Penelopė šaltakraujiškai nužudė naftos magnatą Henrį Kelerį ir žurnalistą Deividą Vingardą. Milijoną turinti išmokėti draudimo kompanija kreipiasi pagalbos į Hju Dramondą, kad šis ištirtų aplinkybes, nes prieš pusę metų šiai sumai buvo apdraustas Kelerio kompanijos nesutikimas susijungti su kita naftos kompanija, o Keleriui mirus sąlyga įsigaliojo. Kompanijos atstovams balsuojant, sprendimas sumokėti išmoką atmetamas, todėl tą patį vakarą Irma su Penelope nužudo vieną iš valdybos narių. Kitą dieną įvyksta naujas balsavimas, šį kartą jau vienbalsis.

Dramondui pradėjus domėtis byla, Irma su Penelope bando jį nužudyti, vėliau pagrobia sunėną Robertą, tačiau jiems vis pavyksta išsigelbėti. Irma vėl pasirodo draudimo kompanijoje su nauju pasiūlymu apdrausti Akmatano karalių Fedrą, kuris yra Roberto pažįstamas. Irma ir Penelopė dirba turtuoliui Karlui Petersenui, kuris yra ir vienas iš draudimo kompanijos vadovų, lobstantis iš klientų mirčių. Jis turi visą būrį moterų, vykdančių jo pavedimus, o Irma ir Penelopė – geriausios iš jų. Dabar jos ketina susprogdinti karaliaus Fedros jachtą, pasinaudodami Roberto drauge Greise.

## Pagrindiniai aktoriai
: *Aktorius – vaidmuo*

* Richard Johnson – Hju „Buldogas“ Dramondas
* Elke Sommer – Irma Ekman
* Sylva Koscina – Penelopė
* Nigel Green – Vestonas/Karlas Petersenas
* Suzanna Leigh – Greisė
* Steve Carlson – Robertas Dramondas
* Virginia North – Brenda
* Justine Lord
* Laurence Naismith
* Zia Mohyeddin
* Milton Reid

## Šaltiniai
Liana Orfei

**Lijana Orfėj** (; g. 1937 m. birželio 6 d.) – italų cirko artistė ir kino aktorė. 

## Biografija

Lijana gimė netoli Bolonijos, cirko artistų šeimoje ir nuo vaikystės dalyvaudavo įvairiuose pasirodymuose. 6 dešimtmetyje ji ėmė filmuotis kine, epizodiniuose vaidmenyse istoriniuose nuotykių filmuose. Vėliau ji sulaukė ir rimtų vaidmenų režisierių Mario Monicelli, Ettore Scola, Dino Risi filmuose.

Režiseiriaus Federico Fellini juostoje „I clowns“ Lijana vaidino pati save. Po šio filmo ji kine pasirodė tik epizodiškai, daugiau dėmesio skirdama televizijai ir taip pat teatrui.

## Dalinė filmografija
* La dolce vita (1960)
* Casanova 70 (1965)
* Mūsų vyrai (1966)
* Pranašas (1968)

## Nuorodos

* IMDb profilis

## Šaltiniai
Federica Felini

**Federika Felini** (, g. 1983 m. balandžio 13 d.) – italų modelis.

## Karjera
Modelio karjerą pradėjo Milane ir netrukus tapo amerikiečių kompanijos Guess veidu.

Šalyje tapo žinoma dalyvaudama TV laidoje „Porta a Porta“. 2005 m. ji  kartu su Paolo Bonolis ir Antonella Clerici vedė populiarų Sanremo muzikos festivalį.

Yra įrašiusi keletą dainų, viena kurių („Je t‘aime“) buvo panaudota Citroen automobilių reklamoje, populiarinant modelį C1, bei pateko į Italijos, Prancūzijos ir Belgijos populiariausių dainų topus.

## Šaltiniai
Vanessa Gravina

**Vanesa Gravina** (g. 1974 m. sausio 4 d. Milane) – italų kino, televizijos ir teatro aktorė. 

## Biografija
Būdama 11, debiutavo kino komedijoje „Colpo di fulmine“ ir buvo nominuota Nastro d'argento apdovanojimui kaip geriausia nauja aktorė (nors pirmasis jos „vaidmuo“ buvo „Carosello“ vežimėlių reklama, kuomet Vanesai buvo 6 mėnesiai). Vėlesniais metais ji vaidino TV filmuose ir serialuose, kur ir sulaukė didžiausios sėkmės („Don Tonino“, „Aštuonkojis“).

Apie 2000 m. Vanesa kurį laiką gyveno Prancūzijoje ir vaidino šios šalies filmuose, vėliau  grįžo į Italiją ir į televiziją („Gente di mare“, „Un caso di coscienza“) bei teatrą.

## Dalinė ilmografija
* Colpo di fulmine (1985)
* Maramao (1987)
* 32 dicembre (1988)
* Don Tonino (1988)
* Aštuonkojis (1989–90)
* Abbronzatissimi 2 - Un anno dopo (1993)
* Dietro la pianura (1994)
* La ragazza di Cortina (1994)
* Italiani (1996)
* Come quando fuori piove (1998)
* Milonga (1999)
* Les gens en maillot de bain (2001)
* Rien que du bonheur (2003)
* L'uomo privato (2007)
* Principessa part time (2008)
* Il paradiso delle signore (2018–)

## Apdovanojimai
* Nastro d'argento (nominacija) – geriausia debiutantė (1986)

## Nuorodos

* IMDb profilis

## Šaltiniai
Didysis kirpikas

**Didysis kirpikas** (*Tomicus piniperda*, sin. *Blastophagus piniperda*) – straubliukų šeimos (*Curculionidae*) žieviagraužis vabalas. Paplitęs Europoje, Šiaurės Azijoje ir Šiaurės Afrikoje, invazinė rūšis Šiaurės Amerikoje.

Vabalas juodai rudas arba juodas, 3,5-4,7 mm ilgio. Antsparnių viršutinės dalies nuolydyje yra nemažai gumburėlių ir nedidelis griovelis. Gyvena medžiuose po stora ir vidutinio storumo žieve, aptinkamas šviežiuose kelmuose, bet ten dažniausiai takai užliejami sakais. Skraido kovą–balandį. Po žieve išgraužia takus, į kuriuos sudeda kiaušinėlius. Vikšrai toliau graužia žievę, o suaugėliai naikina šviežias šakutes. Per metus išsivysto viena generacija. Žiemoja priekelminėje dalyje ir po žieve.

Tai vienas iš pavojingiausių pušies liemenų kenkėjų, dažniausiai aptinkamų pusamžių ir vyresniojo amžiaus grynuose ir mišriuose pušies medynuose bei ant pagamintos apvalios medienos. Masiniai židiniai susidaro pušynuose, kuriuose vyrauja kelminis medžių apsilpimo ir apmirimo tipas. Pažeistų medžių laja išretėja, įgauna savotišką formą, medžiai apsilpsta.

Plinta daugiausia ant paprastosios pušies, tačiau pasitaiko ir ant juodosios pušies, pajūrinės pušies, veimutinės pušies, sakingosios pušies, Bankso pušies, retai ant kitų pušų, eglių, maumedžių.

## Šaltiniai
Sputnik (naujienų agentūra)

**Sputnik** (rus. *Спутник*; anksčiau vadintas „Voice of Russia“ ir „RIA Novosti“) – Rusijos valdžios įsteigta naujienų agentūra, naujienų portalas ir radijo transliacijų tarnyba. „Sputnik“ buvo įkurtas valstybės naujienų agentūros, „Rasija Sievodnia“ iniciatyva 2014 m. lapkričio 10 d. Be naujienų agentūros būstinės Maskvoje, ši turi regioninius redakcijos biurus Vašingtone, Kaire, Pekine, Paryžiuje, Berlyne. Pasak pačio „Sputnik“,  jis susitelkęs ties tarptautine politika ir ekonomika, o kuriamas turinys skirtas tarptautinei auditorijai.

„Sputnik“ Vakarų šalių neretai vadinamas Rusijos propagandos įrankiu. 2016 m. amerikiečių korespondentas Nylas Mikfakva (*Neil MacFarquhar*) žurnalui „The New York Times“ rašė: „Pasak ekspertų, fundamentali dezinformacijos, arba konkrečiau – rusiškos dezinformacijos, esmė yra paneigti oficialią įvykių versiją bei formuoti politikos paralyžių.“ Rusijos valdžia atmetė tokius tvirtinimus. 2019 m. JAV televizija CNN Business pranešė, jog socialinis tinklas „Facebook“ savo platformoje pašalino tūkstantį tariamai nepriklausomų puslapių, kurie, jų teigimu, buvo kontroliuojami „Sputnik“ darbuotojų. Pati naujienų agentūra tvirtino, kad šis žingsnis buvo „akivaizdžiai politinio pobūdžio, praktiškai – cenzūra“.

„Sputnik“ koordinuoja savo naujienų portalų veiklą, kuria reportažus bei dokumentiką 31 kalba. Portaluose galima rasti daugiau nei 800 valandų radijo transliacijų kiekvieną dieną, o aktualių naujienų tarnyba dirba visą parą.

## Veikla Lietuvoje

#### LRT kaltinimai dėl autorinių teisių pažeidimo
2019 m. Lietuvos radijo ir televizijos komisija kreipėsi į Vilniaus apygardos administracinį teismą dėl lietuviško „Sputnik“ portalo bandymo pažeisti autorių teises. Dėl šios priežasties „Sputnik“ portalas lietuvių kalba buvo laikinai užblokuotas.

## Išnašos
Baltoji bedugnė

**Baltoji bedugnė** arba ** baltoji skylė** – hipotetinis kosminis objektas, juodosios bedugnės priešingybė. Tarp mokslininkų vieningos nuomonės dėl to, ar tokie objektai išties egzistuoja, nėra, nesutariama ir dėl to, kaip baltosios bedugnės galėtų susidaryti.

Tokių objektų egzistavimą numato A. Einšteino gravitacijos teorija. Šis hipotetinis objektas turėtų būti itin šviesus, skirtingai nuo juodosios bedugnės, iš baltosios bedugnės materija turėtų būti išmetama. Kalbant apie vadinamąsias kirmgraužas, juodoji bedugnė suprantama kaip įėjimas į tunelį per erdvėlaikį. Šis tunelis užsibaigia kažkur visatoje egzistuojančia baltąja bedugne. Visgi pagal Einšteino teoriją juodosios bedugnės centre turėtų egzistuoti singuliarumas, kur gravitacijos laukas išauga iki begalybės. Dėl to niekas negalėtų patekti į kitapus esančią baltąją bedugnę.

Esama manančių, kad, derinant Einšteino teoriją su kvantine mechanika, galima kitokia baltųjų bedugnių samprata, pagal kurią baltosios bedugnės nėra išėjimas iš kirmgraužos. Jų atsiradimo procesas aiškinamas taip: iš pradžių susidaro juodoji bedugnė, o paskui, kai juodosios bedugnės paviršiuje vykstantys kvantiniai efektai sustabdo jos tolesnį kolapsavimą į singuliarumą, juodoji bedugnė palaipsniui (šis procesas vyksta itin lėtai) imta virsti baltąja bedugne, iš kurios išmetama materija.

Mintį apie baltųjų bedugnių egzistavimą 1964 m. iškėlė tarybinis kosmologas Igoris Novikovas.

## Išnašos
Jordan Peterson

**Džordanas Pitersonas** (, tikrasis vardas *Jordan Bernt Peterson*; g. 1962 m. birželio 12 d. Edmontone) – kanadiečių Toronto universiteto klinikinės psichologijos profesorius, intelektualas, knygų autorius, „YouTube“ garsenybė. Jis sulaukė tarptautinio dėmesio po to, kai viešai pradėjo kalbėti apie kultūrinius ir politinius iššūkius Vakarų visuomenėje. Nors save laiko klasikiniu liberalu, kritikų neretai vadinamas konservatoriumi.

Gimė ir augo Albertoje. Pitersonas Albertos universitete įgijo bakalaurą politologijoje ir psichologijoje, o Makgilio universitete – profesoriaus laipsnį klinikinėje psichologijoje. Kurį laiką dėstė ir užsiėmė tyrimais Harvardo universitete, o grįžęs į Kanadą 1998 m. pradėjo dirbti Toronto universiteto Psichologijos fakultete. 1999 m. jis išleido savo pirmąją knygą „Reikšmių žemėlapiai: tikėjimo architektūra“, kuri vėliau tapo jo daugelio paskaitų pagrindas. Šioje knygoje pasitelkiama psichologija, mitologija, religija, literatūra, filosofija ir neuromokslas tikėjimo bei prasmės sistemoms nagrinėti.

2016 m. Pitersonas išleido keletą vaizdo įrašų socialiniame tinkle „YouTube“, kuriuose kritikavo numatytas pataisas Kanados žmogaus teisių akte ir baudžiamajame kodekse (Bilyje C-16), kurį Kanados parlamentas siekė papildyti „socialinės lyties identiteto ir seksualinės išraiškos“ sampratomis ir sugriežtinti bausmes dėl diskriminacijos šiose srityse. Jo įsitikinimu, tokios Bilio C-16 pataisos nesuderinamos su žodžio laisve ir šį argumentą susiejo su politinio korektiškumo ir tapatybės politikos kritika. Dėl šios priežasties jis buvo itin plačiai aptarinėjamas pasaulinės populiariosios žiniasklaidos, iš kurios akademikas sulaukė tiek palaikymo, tiek kritikos.

Pitersono paskaitos ir debatai, viešai publikuojami „YouTube“, sulaukė milijonų peržiūrų. Profesorius laikinai sustabdė klinikinę praktiką ir dėstymą 2018 m., kuomet išleido antrąją knygą „12 gyvenimo taisyklių: priešnuodis chaosui“. Ši knyga tapo populiariausia knyga daugelyje valstybių. 2021 m. Pitersonas publikavo savo naują knygą „Kitapus tvarkos: dar 12 gyvenimo taisyklių“.

## Išnašos
Palatalizacija

**Palatalizacija** ( 'vidurinis gomurys') – liežuvio vidurinės dalies pakilimas prie kietojo gomurio ir viso liežuvio pasislinkimas į priekį, sukeliantis lūpinę, liežuvio priešakinę arba liežuvio užpakalinę priebalsio tartį, taip pat kokybinį priebalsio pokytį, dėl kurio prieš priešakinius balsius arba [j] kietasis priebalsis tampa minkštuoju (palataliniu – suminkštintuoju, arba palatalizuotu – paminkštintuoju).

Tarptautinėje fonetinėje abėcėlėje (TFA) palatalizuoti priebalsiai žymimi ʲ: [k] (kietasis [k]) – [kʲ] (palatalizuotas [k]). Palataliniai priebalsiai turi savo atskirus ženklus: [ɟ] – palatalinis [g], [ʎ] – palatalinis [l]. Lietuviškoje fonetinėje perrašoje palatalizuotam priebalsiui žymėti vartojamas apostrofas (*skélbti* [s’k'é.l’p’t’i]). Bendrinėje lietuvių kalboje, išskyrus palatalinį [j], vartojami tik palatalizuoti priebalsiai. Lietuvių kalboje palatalizacijos kilmė dvejopa: palatalizuojama prieš priešakinius balsius arba išnykus [j] (*lapių* [lã·p′u·] < *lapjų*). Lietuvių kalboje visi priebalsiai, išskyrus [j], turi palatalizuotas poras, rašyboje prieš užpakalinės eilės balsius palatalizacija žymima raide *i* (*brol*'i*'o*), o prieš priešakinės eilės balsius palatalizacija nežymima.

Palatalizacija nepainiotina su kitu fonetiniu reiškiniu – lenicija, kuri taip pat gali būti vadinama „minkštinimu“.

## Išnašos
Slėgio relė

**Slėgio relė** – prietaisas, skirtas automatiškai įjungti ir išjungti siurblį, atsižvelgiant į vandens slėgį sistemoje. Slėgio relės gali būti mechaninės arba elektroninės.

## Veikimo principas
Mechaninės slėgio relės veikimo principas pagrįstas tuo, kad vandens slėgiui sistemoje pasiekus maksimalų nustatytą dydį, atsijungia relės kontaktai. Vienas iš kontaktų visada sujungtas su siurblio varikliu, todėl siurblys yra automatiškai atjungiamas. Sistemoje sumažėjus slėgiui iki nustatytos žemiausios ribos, relės kontaktai vėl susijungia ir automatiškai įjungia siurblio variklį. Pasiekus maksimalų didį, ciklas kartojamas iš naujo.

Elektroninės relės darbo principas panašus kaip ir mechaninės relės, tačiau jos turi skaitmeninį valdiklį, kurio pagalba reguliuojamas slėgis.

## Slėgio rėlės montavimas ir reguliavimas
Nustatant slėgio relę ir vizualiai stebint slėgį darbo metu, būtinas manometras. Slėgio relė montuojama šalia esančio oro išsiplėtimo indo (hidroforo). Rekomenduojama rėlės ir išsiplėtimo indo nemontuoti vietose, kur yra daug drėgmės. Sumontavus slėgio relę sistemoje, būtina sureguliuoti slėgį oro išsiplėtimo inde.

## Išnašos
Pušinis verpikas

**Pušinis verpikas** (*Dendrolimus pini*) – verpikų (*Lasiocampidae*) šeimos drugys. Jo arealas sutampa su spygliuočių, ypač pušų arealu.

Druygys pilkšvai rudas (pušų žievės spalvos), įvairaus atspalvio. Ant priekinių sparnų 3 skersinės netaisyklingos rudos, rausvai rudos linijos ir maža pusmėnulio formos balta dėmė. Užpakaliniai sparnai rusvai gelsvi. Išskleistų sparnų tarpugalis 60–80 mm. Skraido vakarais birželio pabaigoje–liepos mėnesį. Patelės deda apie 400 kiaušinių. Suaugę vikšrai – iki 100 mm ilgio. Per metus išsivysto 1 karta, jei populiacija negausi, didesnė jos dalis gali vystytis 2 metus.

Tai vienas žalingiausių pušų spyglių kenkėjų. Vikšrai išsirita liepos pabaigoje ir graužia spyglius, rudeniop nukrenta į samanas ir jose žiemoja.

Lietuvoje masiniai židiniai pirmą kartą užregistruoti 1994–1996 m. Vikšrai naikinami biologiniais ar piretroidiniais insekticidais. Juos lesa gegutės.

## Šaltiniai
Ąžuolinis lapsukis

**Ąžuolinis lapsukis** (*Tortrix viridana*) – lapsukių (*Tortricidae*) šeimos drugys. Paplitęs Europoje, Šiaurės Afrikoje, Irane, Viduržemio jūros regione.

Priekiniai sparnai ir krūtinėlė ryškiai žalios spalvos, užpakaliniai sparnai ir pilvelis pilki. Dydis – 20–30 mm. Drugiai skraido birželio-liepos mėnesiais dieną ir vakare. Vikšrai 10–15 mm ilgio, nešvariai žalios spalvos, labai judrūs. Drugys kiaušinėlius deda po 2-4 medžių viršūnėse, dažniausiai 2-5 metų senumo ūgliuose prie randelių, likusių lapams nukritus. Juos paslepia žievės spalvos sunkiai pastebimais skydeliais. Vikšrai išsirita pavasarį, brinkstant pumpurams ir sprogstant ąžuolo lapams. Iš pradžių jie graužia pumpurus, vėliau – lapus, palikdami tik storesnes gyslas. Pradeda graužti nuo lajos viršūnės.

Ąžuolinis lapsukis – ąžuolų kenkėjas. Jei ąžuolai apgraužiami kelis kartus iš eilės, jų viršūnės ir šakos apdžiūna. Naikinami gaudant šviesos ir feromoninėmis gaudyklėmis, vikšrai purškiami insekticidais.

## Šaltiniai
2022 m. Europos rankinio čempionatas

**2022 m. Europos rankinio čempionatas** – 15-asis Europos rankinio čempionatas, kuris vyks 2022 m. sausio 13 – sausio 30 dienomis Vengrijoje ir Slovakijoje.

Čempionate po 24 metų pertraukos startavo Lietuvos vyrų rankinio rinktinė.

## Kvalifikacija

## Grupių varžybos
### A grupė

----

----

### B grupė

----

----

----

### C grupė

----

----

### D grupė

----

----

### E grupė

----

----

### F grupė

----

----

## Antras turas

### I grupė

### II grupė

## Atkrentamosios varžybos

### Penktoji vieta

### Pusfinalis

----

### Bronzinis finalas

### Finalas

## Galutinė rikiuotė

## Šaltiniai

## Nuorodos
* Oficiali svetainė
Lukas Ankudinovas

**Lukas Ankudinovas** (g. 1995 m. rugpjūčio 10 d.) – Lietuvos futbolininkas, saugas.

## Karjera
Žaidėjas ilgus metus atstovavo Tauragės vaikų ir jaunių sporto mokyklai, o 2012 m. vasario mėn. pasirašė 5 m. sutartį su FK Tauras. Žaisdavo ir pagrindinėje, ir dublerių komandose.

Karjerą kaip profesionalas pradėjo Tauragės „Taure“. 2012 m. sužaidė 11 rungtynių A lygoje, o 2013 m. 16 rungtynių, bei pasižymėjo vienu įvarčiu.

Kitados rungtyniavo Italijoje: ASD Lanusei Calcio, kuris žaidė Serie D, bei US Tortolì Calcio 1953 klubuose.

2017 m. atstovavo Tauragės „Taurui“, kuris žaidė Pirmoje lygoje.

2021 m. žaidė Telšių „Džiuge“, debiutavusiame A lygoje. Tapo vienu iš pagrindinių žaidėjų. Sužaidė 31 rungtynes A lygoje ir dukart LFF Hegelmann taurėje.

Pratęsta sutartis ir 2022 m. sezonui. 2022 m. balandžio 5 d. rungtynėse prieš FK Sūduva pelnė įvartį ir žemaičiai pirmavo 1:0 iki pačios rungtynių pabaigos, tačiau persvaros nesugebėjo išlaikyti. Per pridėtą laiką marijampoliečiai sugebėjo rezultatą išlyginti.

2022 m. birželio mėn. įgijo UEFA C trenerio licenciją.

2023 m. sausio mėn. tapo žinoma, kad pratęsta sutartis su „Džiugo“ klubu. 2023 m. liepos 8 d. pelnė įvartį rungtynėse prieš FC Hegelmann.

2023 m. gruodžio 22 d. tapo žinoma, kad futbolininkas ir toliau atstovaus Telšių „Džiugu“. 2024 m. gruodžio 23 d. tapo žinoma, kad futbolininkas lieka klube. 2025 m. gruodžio 22 d. oficialiai pranešta, kad futbolininkas lieka klube.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Ethereum

**„Ethereum“** – blokų grandinės () pagrindu sukurta platforma, kurios kriptovaliuta yra **„Eteris“** (ETH). Platforma sukurta veikti drauge su „Ethereum“ išmaniuoju kontraktu (). 2013 m. Vitalik Buterin pasiūlė „Ethereum“ idėją, 2014 m. surengtas jos sutelktinis finansavimas, o 2015 m. platforma buvo paleista.

2021 m. gegužės 11 d. „Eteris“ pirmąkart kirto 4000 JAV dolerių ribą, o šios kriptovaliutos autorius Vitalik Buterin tapo jauniausiu kriptomilijardierium istorijoje. Stiprėjančią paklausą lemia decentralizuotų finansų () populiarėjimas. Jais siekiama atstoti bankų ir draudikų verslo modelius. Pastaruosiuose projektuose daugiausiai naudojamasi „Ethereum“ blokų grandine. 

## Atnaujinimų istorija
Pradinė „Ethereum“ blokų grandinės alfa versija buvo vadinama „Frontier“. Joje kūrėjai negarantavo saugumo. 

Pirmasis „Ethereum“ blokų grandinės modernizavimas įvyko 2016 m. gegužės 14 d. 1 150 000 bloko aukštyje. Naująją protokolo versiją pavadino „Homestead“. Atnaujinimas pašalinta iš tinklo „Canary“ sutartis.

Buvo paskelbta, kad kasyba pagrįsta tinklo apsauga planuojama tik pradiniame etape su tolesniu perėjimu tik prie  proof-of-stake su hibridiniu modeliu tarpiniame etape. Be to, apsauga nuo specializuotų procesorių (ASIC) naudojimo kasyboje tapo aukšti vaizdo atminties (GPU) reikalavimai - 2017 m. liepos mėn. reikėjo 2,04 GB.

„Metropolis: Byzantium“ atnaujinimas tapo perėjimo prie „Proof of Stake“ metodo pradžia.

„Metropolis: Constantinople“ paleidimas įvyko 2019 m. vasario 28 d. ir parengė tinklą perėjimui prie „Casper PoS“ protokolo ir ankstesnio kasybos modelio atšaukimui, kuris įvyko 2019 m. pirmąjį ketvirtį.

Kitas „Istanbul“ atnaujinimas buvo suplanuotas bloke Nr. 9069000 (manyta, kad tai įvyks 2019 m. gruodžio 4 d.), tačiau atnaujinimas galiausiai buvo suaktyvintas pagrindiniame „Ethereum“ tinkle 2019 m. gruodžio 8 d. Tarp pagrindinių „Istanbul“ tikslų buvo užtikrinti „Ethereum“ blokų grandinės suderinamumą su anonimine kriptovaliuta „Zcash“ ir padidinti tinklo mastelį naudojant nulines žinias įrodančius protokolus SNARKs ir STARKs. Be to, atnaujinimas apsunkino „DoS“ išpuolių atlikimą tinkle dėl pasikeitusių dujų kainų paleidžiant veikimo kodus. „Istanbul“ susidėjo iš dviejų dalių, perėjimas į antrąją dalį - „Berlin“ įvyko 2021 m. balandžio 15 d.

## Išnašos
Andrius Lipskis

**Andrius Lipskis** (g. 1988 m. vasario 16 d.) – buvęs Lietuvos futbolininkas, saugas. Kitados rungtyniavo Gargždų „Bangoje“, Vilniaus REO, „Šiaulių“ klube, Pakruojo „Kruojoje“ ir tuometiniame „Trakų“ klube. Vėliau grįžo į Telšius ir atstovavo „Džiugo“ klubui. 2024 m. sausio mėn. tapo šio klubo vyr. treneriu.

## Karjera
### FK Banga
Nuo 2009 m. žaidė Gargždų „Bangoje“. 
### FK REO
2012 m. perėjo į REO, tačiau tais pačiais metais klubas bankrutavo, bei buvo pašalintas iš A lygos. 
### FK Šiauliai
2012 m. vasarą persikėlė į FK Šiauliai.
### FK Kruoja
2013 m. žaidė Pakruojo „Kruojoje“. 
### FK Trakai
2014 ir 2015 m. buvo FK Trakai žaidėjas.
### FC Džiugas
Žaidėjas ilgus metus (nuo 2016 m.) atstovavo Telšių „Džiugo“ komandai, kuri žaidė Pirmoje lygoje.

2021 m. žaidė FC Džiugas, kuris debiutavo A lygoje ir buvo vienas iš pagrindinių žaidėjų. 2021 m. balandžio 16 d. rungtynėse prieš FK Riteriai pelnė garbės įvartį žemaičiams, o Džiugas pralaimėjo 1:4. 2021 m. rugpjūčio 21 d. rungtynėse prieš „Panevėžio“ klubą pelnė pirmą įvartį ir žemaičiai išsiveržė į priekį 1:0. Galutinis rezultatas 2:2.

Pratęsta sutartis ir 2022 m. sezonui.

2022 m. birželio 26 d. paskelbta, kad baigia profesionalo karjerą ir atsidės tėvystei bei trenerio karjerai.

Paskutines rungtynes A lygoje sužaidė 2022 m. birželio 26 d. prieš „Jonavos“ klubą.

## Trenerio karjera
2023 m. sausio mėn. įgijo UEFA A trenerio licenciją. 2024 m. sausio 10 d. pranešta, kad portugalas João Prates, dirbęs nuo 2022 m. birželio 15 d., palieka Telšių „Džiugą“, o naujuoju vyr. treneriu tapo Andrius Lipskis.

2025 m. sausio 4 d. pranešta, kad 2025 m. sezone trenerių štabe dirbs tie patys specialistai.

2025 lapkričio mėn. įgijo UEFA Pro trenerio licenciją. 2025 m. gruodžio 25 d. paskelbta, kad ir toliau lieka „Džiugo“ vyr. treneriu.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
; su Telšių „Džiugu“
: Pirmos lygos nugalėtojas: 2019 m.

; Asmeniniai įvertinimai
: Geriausias 2024 m. kovo mėn. A lygos treneris.
: Geriausias 2024 m. spalio–lapkričio mėn. A lygos treneris.

## Šaltiniai

## Nuorodos
* alyga.lt (apie žaidėją)
* lietuvosfutbolas.lt
* SOCCERWAY
* Transfermarkt
* fcdziugas.lt
Rokas Lazdinauskas

**Rokas Lazdinauskas** (g. 1999 m. gruodžio 11 d.) – Lietuvos futbolininkas, saugas. Atstovavo „Panevėžio“, Alytaus „Dainavos“, Telšių „Džiugo“, Mažeikių „Atmosferos“ klubams.

## Karjera
Nuo 2014 m. žaisdavo PFA ekipoje, kuri dalyvavo U-16 jaunimo lygos pirmenybėse.

Nuo 2017 m. priklausė „Panevėžiui“, kuris žaidė Pirmoje lygoje. Žaisdavo ir Elitinėje jaunimo lygoje Panevėžio FA komandos sudėtyje. 

Pirmoje lygoje 2017 m. sužaidė trylika rungtynių. 2018 m. sužaidė 24 rungtynes ir pasižymėjo dviem įvarčiais, tapo Pirmos lygos nugalėtoju.

2019 m. perėjo į DFK Dainava ir Pirmoje lygoje sužaidė 15 rungtynių, bei pelnė vieną įvartį.
 
Antroje sezono pusėje persikėlė į Telšių „Džiugo“ klubą, kuris žaidė Pirmoje lygoje. Per 7 rungtynes įmušė 3 įvarčius, atliko 6 rezultatyvius perdavimus ir tapo Pirmos lygos nugalėtoju.

2020 m. sezone Pirmoje lygoje sužaidė 17 rungtynių bei pasižymėjo dviem įvarčiais.

2021 m. buvo pratęsta sutartis; žaidė Telšių „Džiugo“ ekipoje, kuris debiutavo A lygoje. Žaisdavo ir Džiugas B komandoje, kuri rungtyniavo Antroje lygoje.

2021 m. liepos 3 d. rungtynėse prieš Kauno rajono „Hegelmann Litauen“ pasižymėjo tuo, kad pasirodė pačioje rungtynių pabaigoje (oficialiai sužaidė vieną minutę) ir sugebėjo užsidirbti raudoną korelę. Galutinis rungtynių rezultatas 2:1 žemaičių naudai.

2022–2023 m. sezonuose rungtyniavo „Atmosferos“ klube (Mažeikiai).

2024–2025 m. atstovavo FK Panevėžio klubą. 2024 m. birželio 22 d. prieš Marijampolės „Sūduvą“. Panevėžiečiai nugalėjo varžovus rezultatu 3-1.

2026 m. prisijungė prie FK Širvėnos.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
; su FK „Panevežiu“ 
*  **[[LFF I lyga|Pirmos lygos]][[2018 m.|2018]]**

; **su [[FC Džiugas Telšiai|FC "Džiugu"]]** 
*  **[[LFF I lyga|Pirmos lygos]] nugalėtojas: [[2019 m.|2019]]**

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* fcdziugas.lt
NGC 147

**NGC 147** (arba ***Caldwell 17***) – nykštukinė sferoidinė galaktika, tolima Andromedos galaktikos palydovė (kaip ir kaimyninė NGC 185). Priklauso Vietinei galaktikų grupei, kurios didžiausios narės – Paukščių Takas ir Andromeda. Nuo Žemės nutolusi apie 2,5 mln. šviesmečių. Objekto regimasis ryškis – 9,5.

Nors palydovinės gali būti įvairių tipų galaktikos, nykštukinės sferoidinės galaktikos, kaip parodė stebėjimai, tokios būna dažniau. Nepaisant to, kad NGC 147 bei kaimyninė NGC 185 yra Andromedos galaktikos palydovės, šiuo metu jos yra kiek arčiau Paukščių Tako nei Andromedos galaktikos.

Šioje galaktikoje esama daugelio kamuolinių spiečių, o regionas, esantis netoliese jos centro, pasižymi senų žvaigždžių gausa.

NGC 147 galaktiką 1829 m. rugsėjį atrado anglų astronomas John Herschel. Kad NGC 147 priklauso Vietinei galaktikų grupei (kaip ir gretima NGC 185 galaktika), 1944 m. nustatė Walter Baade.

NGC 147 yra Kasiopėjos žvaigždyne, pietiniame jo pakraštyje. Kadangi ši galaktika blyški, norint ją aptikti, reikalingas nedidelis teleskopas ir tamsi vieta (kad netrukdytų šviesos tarša). Teigiama, jog Šiaurės pusrutulyje palankiausias metas stebėti šią galaktiką yra rudenį. Pavasarį ši galaktika matoma ir iš Pietų pusrutulio šiaurinių platumų.

## Išnašos
Peter Minuit

**Peteris Minoitas** (g. 1580 m. Vėzelyje, Vokietijoje – m. 1638 m. Karibų jūroje) – olandų keliautojas.

## Biografija

Apie Peterio Minoito anstyvąją biografiją mažai žinoma. Jam teko dalyvauti prekybinėse ekspedicijose į Indiją bei Braziliją.

1607 m. Olandų Rytų Indijos bendrovei atradus naujas žemės Amerikoje netrukus pasklido gandai apie stebuklingas žemes ir gausius kailinių žvėrelių kailių išteklius. 1625 m. jis buvo vienas iš susigundžiusių keliauninkų nusprendęs pabėgti iš gimtojo miesto (veikiausiai dėl ispanų okupacijos bei Hanzos lygos miesto smukimo) ir nuo Olandijos krantų išvykti į Naująjį Amsterdamą. 1626 m., antrąkart išsiruošęs į kelionę, jis atvyko į Naujosios Olandijos salą (dabar Manhatanas) gegužės 4 d. Tais pačiais metais gegužės 24 d. ją iš vietinių indėnų nusipirko už prekes, vertas 60 guldenų (apie 24 JAV dolerius). Viena vertus, manoma, kad indėnai nesuprato žemės nuosavybės vertės. Kita vertus, jie tikėjosi, jog žemės bus užimtos jėga arba išpirktos. P. Minoitas saloje pastatė fortą ir paskelbė įsigytas žemės Olandijos kolonijos nuosavybe. Rugsėjo 23 d. Olandų Vakarų Indijos bendrovės paliepimu paskirtas kolonijos vyriausiuoju generolu. Vėliau dėl pašlijusių kailių prekybos santykių su Olandų Vakarų Indijos bendrove buvo nušalintas nuo pareigų. 1638 m. P. Minoitas, kartu su švedų, suomių bei olandų kolonistais, dabartiniame Vilmingtone įkūrė švedų prekybinį postą – Naująją Švediją. Netrukus išsiruošęs į prekybinę ekspediciją pražuvo audringoje Karibų jūroje.

## Išnašos
Guilherme De Souza

**Giljermė de Suza**, dar žinomas kaip **Giljermė Šoko** (*Guilherme De Souza* arba *Guilherme Choco*; g. 1990 m. sausio 10 d.) – futbolininkas iš Brazilijos, gynėjas. Lietuvoje atstovavo Marijampolės „Sūduvos“, „Kauno Žalgirio“, „Riterių“ klubams.

## Karjera
Gimė ir augo Brazilijoje. Žaidė Bulgarijos klubuose, turi šios šalies pilietybę.

* 2009–2010: „Santos“ (Brazilija)
* 2010:„Red Bull Brasil“ (Brazilija)
* 2011–2014: Razgrado „Ludogorec“ (Bulgarija)
* 2015–2016: Nikosijos APOEL (Kipras)
* 2016: „Sampaio Correa“ (Brazilija)
* 2016: „AO Itabaiana“ (Brazilija)
* 2016: „Montana“ (Bulgarija)
* 2017: Plovdivo „Lokomotiv“ (Bulgarija)
* 2017: Marijampolės „Sūduva“ (A lyga)
* 2018–2019: „Juventude“ (Brazilija)
* 2019: „Ituano“ (Brazilija)
* 2019: Sofijos „Lokomotiv“ (Bulgarija)
* 2020: Razgrado „Ludogorec II“ (Bulgarija)
* 2021: „Kauno Žalgiris“ (A lyga)
* 2022: „Riteriai“ (A lyga)

### FK Sūduva
2017 m. žaidė Lietuvoje. Atstovavo „Sūduvos“ klubui. Prie komandos prisijungė antroje sezone pusėje, A lygoje sužaidė šešerias rungtynes ir tapo Lietuvos čempionu. 

Su „Sūduva“ jis pradėjo ruoštis 2018-ųjų sezonui, tačiau dėl šeimyninių priežasčių paliko komandą ir išvyko į Braziliją.

### FK Kauno Žalgiris
2021 m. tapo „Kauno Žalgirio“ nariu. Rungtyniavo 90 numeriu pažymėtais marškinėliais. 2021 m. A lygoje debiutavo 2021 m. kovo 5 d. rungtynėse prieš Gargždų „Bangą“. Viso sezono metu buvo startinės sudėties žaidėjas. Gegužės mėn. buvo išrinktas į simbolinę savaitės rinktinę. Rungtynėse prieš Kėdainių „Nevėžį“ brazilas atliko net 6 taiklius perdavimus į baudos aikštelę, atliko rezultatyvų perdavimą ir surinko 244 „InStat“ naudingumo balus.

2021 m. tapo žinoma, kad brazilas paliko klubą.

2022 m. kovo 16 d. paskelbta, kad žaidėjas atstovaus „Riterių“ klubui.

2022 m. balandžio 1 d. oficialiai debiutavo A lygos rungtynėse prieš FK Jonava. Riteriai nugalėjo varžovus rezultatus 5:0.

2022 m. spalio 4 d. pranešta, kad žaidėjas paliko klubą.

## Statistika

## Pasiekimai
; su FK Sūduva
* A lygos čempionas: 2017 m.

; su FK Kauno Žalgiris
* A lygos bronzos medaliai: 2021 m.

; su PFK Ludogorec Razgrad
* 2011–2012, 2012–2013, 2013–2014 m. Bulgarijos čempionas.

## Šaltiniai

## Nuorodos
* alyga.lt svetainė
* lietuvosfutbolas.lt
* zalgiris.lt (FK K.Žalgirio svetainė)
* SOCCERWAY
* Transfermarkt
* Globalsportsarchive
Deitonas Vinckus

**Deitonas Vinckus** (g. 2002 m. balandžio 17 d.) – Lietuvos futbolininkas, saugas. 

Kitados atstovavo FK Kauno Žalgiris ir Kauno Žalgiris B ekipoms.

## Karjera
Nuo 2015 m. žaidė U-14 pirmenybėse ir atstovavo FM Tauras-FK Spyris-2 ekipai.

### [[FK Kauno Žalgiris]]
Profesionalo karjera prasidėjo FK Kauno Žalgiris. A lygos rungtynėms registruojamas buvo 2019 m., bet nesužaidė nė minutės aukščiausioje šalies lygoje. Atstovaudavo Kauno Žalgiris B ekipai, kuri žaidė Antroje lygoje, Pietų zonoje. Dar žaisdavo SM Tauras-Kauno Žalgiris ekipoje, kuri dalyvavo Elitinės jaunių lygos U-19 diviziono pirmenybėse.

2020 m. A lygoje sužaidė vienerias rungtynes. Atstovaudavo Kauno Žalgiris B ekipai, kuri žaidė Pirmoje lygoje.

2021 m. A lygoje gaudavo daugiau laiko, pasirodydavo po keitimų. Atstovaudavo Kauno Žalgiris B ekipai, kuri žaidė Pirmoje lygoje.

### Be1 NFA, FK Be1
Nuo 2022 m. atstovavo Be1 NFA. 2022 m. kovo 20 d. debiutavo Pirmos lygos rungtynėse prieš DFK Dainava. Be1 komanda namie sužaidė lygiosiomis (1-1). 2022 m. balandžio 2 d. pelnė įvartį rungtynėse prieš Garliavos klubą. Kauniečiai nugalėjo varžovus rezultatu 1-0. 2022 m. sezone Pirmoje lygoje sužaidė dvidešimt septynias rungtynes ir pelnė vieną įvartį.

2023 m. sezone Pirmoje lygoje sužaidė dvidešimt penkias rungtynes ir pelnė šešis įvarčius.

2024 m. kovo 26 d. pirmosiose sezono rungtynėse prieš Hegelmann B pelnė įvartį ir svariai prisidėjo prie pergalės rezultatu 3-1.

### FC Džiugas
2024 m. liepos mėn. prisijungė prie Telšių „Džiugo“. 2024 m. liepos 27 d. debiutavo A lygos rungtynėse prieš FK Panevėžys.

2024 m. gruodžio 24 d. tapo žinoma, kad žaidėjas karjerą tęs Džiugo klube.

2025 m. balandžio 16 d. pelnė pirmąjį savo įvartį A lygos rungtynėse prieš Gargždų „Bangą“. Telšiškiai minimalia persvara 1-0 nugalėjo varžovus.

2025 m. gruodžio 22 d. oficialiai pranešta, kad futbolininkas lieka klube.

## Statistika

## Rinktinės
Kitados atstovavo Lietuvos U-17 jaunimo rinktinei. 2018 m. rugsėjo 30 d. žaidė prieš serbus, ir spalio 6 d. prieš rumunus (pralaimėta 0:4).

## Pasiekimai
; su FK Kauno Žalgiris
* **[[A lyga]]**
: Bronzos medaliai: 2020, 2021 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* UEFA svetainė
* lietuvosfutbolas.lt
* Globalsportsarchive
Ugnius Lekečinskas

**Ugnius Lekečinskas** (g. 1995 m. lapkričio 4 d.) – Lietuvos futbolininkas, puolėjas. Atstovavo Lietuvos U-21 rinktinei.

## Karjera
### FK NFA
Karjerą pradėjo Kaune ir nuo 2014 m. žaidė FK NFA ekipose. 
### FRK Feniksas
2015 ir 2016 m. atstovavo „Fenikso“ klubui.
### FK Nevėžis
Persikėlė į Kėdainius 2016 m. vasarą ir žaidė Nevėžis B ir „Nevėžio“ jaunimo ekipose. 

2017 m. debiutavo pagrindinėje Kėdainių „Nevėžio“ komandoje, kuri dalyvavo Pirmos lygos pirmenybėse.
### FC Hegelmann Litauen
2018 m. žaidė FRK Feniksas-FC Hegelmann Litauen ekipoje, kuri dalyvavo Elitinės U-19 lyga pirmenybėse. Taip pat žaidė FC Hegelmann Litauen ekipoje, kuri dalyvavo Antroje lygoje.

2019 m. žaidė FC Hegelmann Litauen ekipoje, kuri dalyvavo Pirmoje lygoje. Sužaidė 21 rungtynes ir pelnė aštuonis įvarčius.

2020 m. žaidė FC Hegelmann Litauen ekipoje, kuri dalyvavo Pirmoje lygoje. Sužaidė 18 rungtynių ir pelnė šešis įvarčius.

2021 m. atstovavo FC Hegelmann Litauen, kurie žaidė A lygoje. 2021 m. kovo 12 d. debiutavo rungtynėse prieš Marijampolės „Sūduvą“.

2022 m. sausio mėn. pranešta, kad žaidėjas palieka klubą. Atstovavo klubui 90 rungtynių, iš jų 15 „Optibet A lygoje“.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; su FC Hegelmann Litauen
: 2020 – Pirmos lygos antroji vieta.

## Karjera rinktinėse
* Lietuvos jaunimo iki 21 m. futbolo rinktinės žaidėjas. Deiutavo 2020 m. lapkričio 13 d. rungtynėse prieš San Marino bendraamžius. Aikštėje pasirodė 83 minutę, kai rezultatas buvo 3:0 lietuvių naudai. (Galutinis rungtynių rezultatas 3:0.)

## Šaltiniai

## Nuorodos
* alyga.lt
* lietuvosfutbolas.lt
* Soccerway
* Transfermarkt
* hegelmannsports.lt
* Globalsportsarchive
Luiziana (reikšmės)

**Luiziana** gali reikšti:
* Luiziana – 18-oji JAV valstija (nuo 1812 m. balandžio 30 d.);
* Luizianos perpirkimas – 1803 m. balandžio 30 d. pasirašyta sutartis, kuria Prancūzų Luizianos teritorijų valdymo teisės perleidžiamos iš Prancūzijos Jungtinėms Amerikos Valstijoms;
* Prancūzų Luiziana – buvusi teritorija Šiaurės Amerikoje, kurią kolonizavo prancūzai nuo 1682 m. iki 1762, bei nuo 1801 m. iki 1803 m.;
* Ispanų Luiziana – buvusi teritorija Šiaurės Amerikoje, kurią kolonizavo ispanai nuo 1762 m. iki 1801 m.
Anaerobinis dumblo pūdymas

**Anaerobinis dumblo pūdymas** – procesas, kurio metu dalis nuotekų dumble esančių organinių junginių suskaidoma dėl mikroorganizmų veiklos, kurie juos paverčia biodujomis. Anaerobinio pūdymo metu suskaidoma apie 40 – 60 % organinių medžiagų esančių nuotekų dumble, teorinė biodujų išeiga yra apie 60 l/kg. Biodujas sudaro nuo 55 iki 70% metano, anglies dvideginio - nuo 30 iki 45%, kitų dujų nuo 1 iki 3%. Dujos dažniausiai naudojamos pačioje nuotekų valykloje šildymui arba kogeneracijai.

## Reikalingos sąlygos
Pūdymo procesas vyksta anaerobiniame pūdytuve. Tam, kad dumblo pūdymo procesas vyktų efektyviai, turi būti užtikrinamas nuolatinis maišymas, tolygus dumblo tiekimas bei šalinimas, bei svarbiausia – temperatūra, kuri būtų tinkama mikroorganizmams (mezofilams arba termofilams). Nuo temperatūros taip pat priklauso dumblo pūdymo proceso trukmė, kuri svyruoja nuo 4 iki 28 dienų.

Pūdytuvo turinio šildymas labai svarbus, nes didėjant temperatūrai didėja ir mikroorganizmų augimo greitis, biodujų susidarymas ir pūdymo proceso greitis.

Pūdymo termofiliniam temperatūriniam režimui būdinga temperatūra turi būti 50-57 oC, o  mezofiliniam – 35-38 oC. Rekomenduojama dumblo pūdymo trukmė pūdytuvuose yra ne mažesnė kaip 20 parų, esant mezofiliniam režimui ir 8 paros termofiliniam režimui.

## Šaltiniai
https://biotechnologyforbiofuels.biomedcentral.com/articles/10.1186/s13068-020-01864-z

https://www.epa.gov/anaerobic-digestion/basic-information-about-anaerobic-digestion-ad

https://structum.lt/straipsnis/nuoteku-dumblo-anaerobinio-pudymo-proceso-gerinimo-galimybes/
NGC 185

**NGC 185** (arba ***Caldwell 18***) – nykštukinė sferoidinė galaktika, esanti Kasiopėjos žvaigždyne, Andromedos galaktikos palydovė. Priklauso Vietinei galaktikų grupei. Nuo Žemės nutolusi apie 2,3 mln. šviesmečių. Objekto regimasis ryškis – 9,2.

NGC 185 galaktika išsiskiria savo aktyviu branduoliu. Šis galaktikos centre esantis regionas dalyje elektromagnetinio spektro skleidžia itin didelį spinduliuotės kiekį. Kai kurie astronomai NGC 185 klasifikuoja kaip II tipo Seiferto galaktiką. Tokios galaktikos atrodo itin ryškios, stebint infraraudonojoje spektro dalyje, o regimojoje spektro dalyje savo ryškumu neišsiskiria. Visgi tarp astronomų vieningos nuomonės dėl to, kaip reikėtų šią galaktiką klasifikuoti, nėra. Jei NGC 185 iš tiesų yra Seiferto galaktika, tuomet tai vienintelė tokia aptikta Vietinei galaktikų grupei priklausanti galaktika ir artimiausia Žemei.

Nepaisant to, kad NGC 185 bei kaimyninė NGC 147 yra Andromedos galaktikos palydovės, šiuo metu jos yra kiek arčiau Paukščių Tako nei Andromedos galaktikos.

NGC 185 1787 m. lapkričio 30 d. atrado britų astronomas William Herschel (Urano planetos atradėjas) ir pažymėjo savo kataloge kaip H II.707. Pirmąją galaktikos nuotrauką Liko observatorijoje padarė James Edward Keeler (1898–1900 m.). Kad NGC 185 priklauso Vietinei galaktikų grupei (kaip ir gretima NGC 147 galaktika), 1944 m. nustatė Walter Baade.

Iš Šiaurės pusrutulio NGC 185 matoma rudenį, o iš Pietų pusrutulio šiaurinių platumų ši galaktika matoma pavasarį. NGC 185 matoma pro galingus žiūronus. Teigiama, kad šią galaktiką lengviau aptikti nei kaimyninę NGC 147.

## Išnašos
Stanislovas Daugirdas

**Stanislovas Daugirdas** (; 1748 m. Plembergo dvare, Raseinių apskrityje – apie 1835 m. ten pat) – Didžių Dirvėnų vaivada, vėliau Žemaičių Kunigaikštystės tijūnas, stambus žemvaldys: turėjo virš 2000 ha ariamos žemės ir virš 3000 ha miško. Sudarė ir legitimizavo Daugirdų giminės genealogijos medį. Plemborgo ir Paklanių dvaro savininkas.

## Biografija
Kilęs iš Ariogalos bajorų Daugirdų šeimos, herbas „Gulbė“. Tėvas – Juozapas Samuelaitis Daugirdas (g. apie 1710 m.) – LDK iždininkas, turėjo šiuos dvarus ir žemes: Kampai Kauno paviete, Paliepiai Vilkijos paviete ir Pakluoniai (Paklaniai) Raseinių paviete, paminėtas 1740 m. karaliaus Augusto II rinkėjų sąraše. Vyriausias Juozapo sūnus Vincentas iš tėvo gavo Paliepių dvarą ir žemes, o jaunesnis sūnus Stanislovas, kadangi turėjo daug palikuonių, paveldėjo visą likusį tėvo turtą.

1764 m. Stanislovas Daugirdas paminėtas kaip Didžių Dirvėnų tijūnas.

1774 m. S. Daugirdas iš tėvo dovanų gavo Paklanių dvarą Raseinių paviete. 1775 m. už uždirbtus pinigus iš Kauno-Raseinių kelio statybos įsigijo žemės Kėdainių apskrityje, Ariogalos valsčiuje, o iš Marcinkevičiaus įsigijo Plembergą. XIX a. pradžioje pastatė ant mūrinių pamatų vieno aukšto plytų mūro dvarą su sparnu dešiniame šone.

1778 m. minimas kaip Žemaitijos raikytojas (*krajczy żmudzki*).

1814 m. paminėtas kaip Žemaitijos tijūnas.

1816 m. Raseinių pavieto bajorų surašyme Stanislovas Daugirdas paminėtas kaip Plembergo dvaro sąvininkas, taip pat turįs Paklanių palivarką ir 164 baudžiauninkus.

## Šaltiniai

## Nuorodos
* M.J. Minakowski, Didžiojo Seimo palikuonių genealogija (lenk.);
Lietuvos diplomatijos žvaigždė

**Lietuvos diplomatijos žvaigždė** – Lietuvos valstybės apdovanojimas, kuriuo Lietuvos Respublikos užsienio reikalų ministerija apdovanoja už Lietuvos garsinimą užsienyje.

## Istorija

Užsienio reikalų ministerijos garbės ženklas „Lietuvos diplomatijos žvaigždė“ teikiamas nuo 2010 metų. Šiuo ženklu yra apdovanojami Lietuvos ir užsienio valstybių piliečiai ir organizacijos už ypatingus nuopelnus garsinant Lietuvos vardą, puoselėjant ir plėtojant tarpvalstybinius santykius.

## Aprašas

## Apdovanoti asmenys

* Janas Widackis (Jan Widacki) ir Vojciechas Vroblevskis (Wojciech Wróblewski), apdovanoti 2011.09.06
* Stanislav Vidugiris (Stasys Vidugiris), apdovanotas 2012. #091
* Antanas Račas, apdovanotas 2012.01.10
* Jonas Milerius, apdovanotas 2012.11.07
* Gintautas Bertašius, apdovanotas 2012.11.22
* Viktoras Šliteris, apdovanotas 2013.10.11
* Ramas Emanuelis, apdovanotas 2013.11.21
* Malgožata Čiževska (Małgorzata Czyżewska), apdovanota 2014.05.05
* Džordžas Vaigelis, apdovanotas 2014.06.11
* Mykola Zelenecas, po mirties apdovanotas 2014.08.24
* Lietuvių fondas, apdovanotas 2014.10.04
* Vincas Bartusevičius ir Vilius Lėnertas, apdovanoti 2014.11.13
* Kazickų šeimos fondas (*Kazickas Family Foundation*), apdovanotas 2014.11.26
* Aleksandras Veršbau, apdovanotas 2017.01.19
* Steponas Bronius Vaitkevičius, apdovanotas 2017.01.23
* Elmaras Brokas, apdovanotas 2017.04.26
* Hirofumi Nakasone, apdovanotas 2017.05.18
* Vytautas Landsbergis, apdovanotas 2017.10.12
* JAV lietuvių bendruomenė, apdovanota 2018.04.07
* Vytis Jurkonis, apdovanotas 2018.11.30
* Kanados lietuvių bendruomenė, apdovanota 2019.02.03
* Aurelija Kaškelevičienė, apdovanota 2019.03.28
* Jonas Tomas Daugirdas, apdovanotas 2019.05.03
* Kendžiras Tamakis, apdovanotas 2019.06.18
* Faina Kukliansky, apdovanota 2019.07.05
* Janas Erikas Holstas, apdovanotas 2019.11.07
* Karolis B. Verneris, apdovanota 2020.09.16
* Juozas Budraitis, apdovanotas 2020.10.15
* NAFO, apdovanotas 2023.07.08
* Shigehiro Komaru, apdovanotas 2024.02.26

## Šaltiniai

## Nuorodos
* Lietuvos Respublikos užsienio reikalų ministerijos puslapis 
* Ž. Makauskienė. Tikrosios ir tariamos diplomatijos žvaigždės Živilė Makauskienė 2014 05 28, Alkas.lt
Viešoji įstaiga

**Viešoji įstaiga** – tai pagal įstatymus įsteigtas pelno nesiekiantis ribotos civilinės atsakomybės viešasis juridinis asmuo, kurio tikslas – tenkinti viešuosius interesus, vykdant švietimo, mokymo ir mokslinę, kultūrinę, sveikatos priežiūros, aplinkos apsaugos, sporto plėtojimo, socialinės ar teisinės pagalbos teikimo, taip pat kitokią visuomenei naudingą veiklą.

Viešosioms įstaigoms būdinga ribota civilinė atsakomybė, pelno nesiekimas, viešųjų interesų tenkinimas.

## Išnašos
Nacionalinė akademinių mainų agentūra NAWA

**Lenkijos nacionalinė akademinių mainų agentūra** NAWA – valstybinė įstaiga, skatinanti tarptautinį mobilumą aukštajame moksle. Būstinė Varšuvoje.
2019  m. NAWA biudžetas sudarė 94 milijonus zlotų.

## Statusas
Agentūra įkurta 2017 m. spalio 1 dieną 2017 m. liepos 7 d. įstatymo nutarimu. 

Agentūros veiklą prižiūri už aukštojo mokslo švietimą atsakingas ministras. 2020 m. gegužę Ministrų tarybos pirmininkas Mateušas Moraveckis NAWA direktore paskyrė dr. Gražyną Žebrovską.

## Bendradarbiavimas

NAWA bendradarbiauja su įvairiomis tarptautinėmis akademinėmis ir aukštojo mokslo organizacijomis: JAV Institute of International Education, Academic Cooperation Association (ACA) ir kitų šalių agentūromis: vokiečių DAAD, britų British Council ir prancūzų Campus France. 

## Bibliografija
**2017 m. liepos 7 dienos įstatymas dėl Nacionalinės akademinių mainų agentūros*   (Dz.U. z 2019 r. poz. 1582)
NGC 1510

**NGC 1510** – nykštukinė lęšinė galaktika, esanti Laikrodžio žvaigždyne. Nuo Žemės nutolusi apie 38 milijonus šviesmečių. Galaktikos skersmuo siekia ~15 000 šviesmečių, jos regimasis ryškis – 13,0. NGC 1510 galaktiką 1836 m. gruodžio 4 d. aptiko astronomas John Herschel.

NGC 1510 yra gravitaciškai veikiama didelės kaimyninės galaktikos NGC 1512 (tai skersinė spiralinė galaktika). Šias galaktikas skiria tik ~5 arkminutės (13 800 parsekų). Palaipsniui vyksta šių galaktikų jungimosi procesas, jau trunkantis 400 milijonų metų. Šis procesas baigsis NGC 1510 įsiliejus į didesnę kaimyninę galaktiką.

## Išnašos
Anders Jonas Ångström

**Andersas Jonas Angstremas** (*Anders Jonas Ångström*, g. 1814 m. rugpjūčio 13 d. – 1874 m. birželio 21 d.) – Švedijos fizikas, vienas spektroskopijos pradininkų.

1839 m. baigė Upsalos universitetą. 1842 m. pradėjo dirbti Upsalos observatorijoje, tyrinėjo magnetizmą. Dėstė fiziką Upsalos universitete. 1858 m. tapo profesoriumi, 1870–1871 m. – rektorius. Buvo Švedijos mokslų akademijos nariu, jos pavedimu tyrinėjo fregatos *[[Eugenie]]* surinktus magnetinius duomenis.

Svarbiausi Anderso Jono Angstremo darbai iš šilumos laidumo ir spektroskopijos. Jis sukūrė šilumos matavimo metodą, gavo liepsnos ir elektros lanko spektrus. Angstremas 1862 m. tirdamas Saulės spektrą atrado, kad Saulės atmosferoje yra vandenilio. 1868 m. sudarė pirmąjį išsamų Saulės spektro linijų atlasą.

Anderso Jono Angstremo vardu pavadintas nesisteminis ilgio vienetas angstremas.

Jo sūnus Knutas Johanas Angstremas (1857–1910 m.) irgi buvo žymus fizikas.

## Šaltiniai
Eponimas

**Eponimas** ( – „suteikiantis vardą“) – asmuo, vieta ar daiktas, kurio vardu kas nors yra (arba spėjamai yra) pavadinta. Šis žodis gali rodyti į mitinį protėvį, toteminį gyvūną ar kokį daiktą, kuris kokios nors socialinės grupės požiūriu suteikė kam nors vardą.

Senovės Atikoje eponimais vadinti didvyriai, kurių vardu pavadintos filės: Erechtėjas, Egėjas, Pandionas, Leontas, Akamantas, Ojenėjas, Kekropas, Hipofontas, Ajantas ir Antiochas. Jų statulos stovėjo Atėnuose, aikštėje šalia Pritanėjo. Prie jų vykdavo visos valstybinės ceremonijos.

Šiuolaikine prasme eponimas – žmogaus vardas, pagal kurį kas nors pavadinta (pvz., Kristupas Kolumbas > Kolumbija, Vincas Kapsukas > Kapsuko universitetas). Literatūroje eponiminiu herojumi vadinamas veikėjas, kurio vardu ir pavadinta knyga (pvz., Č. Dikenso „Deividas Koperfildas“, Dž. Faulso „Danielis Martinas“ ir kt.).

## Pavyzdžiai
Žymesnių eponimų pavyzdžiai:


* Andersas Jonas Angstremas > angstremas
* Hansas Aspergeris > Aspergerio sindromas
* Adolfas Dasleris > Adidas
* Džeimsas Monro > Monrovija
* Džordžas Vašingtonas > Vašingtonas, Vašingtono valstija
* Leninas > Leningradas, Leninogorskas, Leninabadas, leninizmas
* Stalinas > Stalingradas
* Vincas Kudirka > Kudirkos Naumiestis
* Džeimsas Vatas > vatas
* Džeimsas Kukas > Kuko Salos
* Džonas Langdonas Daunas > Dauno sindromas
* Žanas Moro de Sešelis > Seišeliai
* Amerigas Vespučis > Amerika
* Simonas Bolivaras > Bolivija
* Kristupas Kolumbas > Kolumbija, Kolumbas
* Joachimas Neanderis > Neandertalis > neandertaliečiai
* Karlas Marksas > marksizmas
* Mao Dzedongas > maoizmas
* Manis > manicheizmas
* Žanas Niko > nikotinas
* Vidkunas Kvislingas > kvislingas
* Ernė Rubikas > Rubiko kubas
* Leoplodas fon Zacheris-Mazochas > mazochizmas
* Markizas de Sadas > sadizmas
* Danielis Elmeris Salmonas > salmoneliozė
* Etjenas de Siluetas > siluetas
* Muhamadas ibn Abd al Vahabas > vahabizmas



## Šaltiniai